dbk.life

Festa Dingač-Borak 2026
2026-08-01 10:00 - 2026-08-02 02:00 (Europe/Zagreb) | Dingač Borak
Dragi prijatelji,
s velikim zadovoljstvom pozivamo vas da nam se pridružite na Festi Borak 2026 i zajedno provedemo nezaboravan ljetni vikend!
Petak, 31.7. U 20:00 sati očekuje vas koncert Hrvatske glazbe Potomje, koji će otvoriti ovogodišnju Festu.
Subota, 1.8. U 10:00 sati održat će se tradicionalna Veslačka regata. Za veliko finale Feste pobrinut će se @matkoibrane & Karla!Tijekom večeri očekuje vas i bogata lutrija.
Zajedno stvaramo uspomene koje traju. Vidimo se!

Kazališna predstava za djecu / "Pocahontas"@ Korčula
2026-08-01 20:00 - 21:00 | Centar za kulturu Korčula, Obala korčulanskih brodograditelja bb, Korčula, Dubrovačko-neretvanska, 20260, Croatia
Pocahontas – KD Ivana Brlić – Mažuranić
Upoznajte Pocahontas kakvu još niste vidjeli – duhovitu, hrabru i spremnu na pustolovine koje spajaju prirodu, maštu i suvremene izazove!
Predstava “Pocahontas” Kazališne družine Ivana Brlić-Mažuranić donosi razigranu i duhovitu verziju priče o Pocahontas, koja kroz susret prošlosti i sadašnjosti progovara o važnim temama današnjice. Uz elemente humora, pjesme i mašte, priča se dotiče odnosa prema prirodi, prihvaćanja različitosti i današnjih problema poput cyberbullyinga. U ovoj zajedničkoj avanturi likovi uče koliko je važno biti svoj, poštivati tuđa mišljenja te voljeti i poštivati svijet u kojem živimo.
REŽIJA: Matej Safundžić
IGRAJU: Andrija Krištof i Petra Pribić
Dob: 4+

Ero sa ovoga svijeta - Željko Ninčić u Dubrovniku
2026-08-01 21:00 - 22:30 | Ljetno kino Slavica, Branitelja Dubrovnika 42, Dubrovnik, 20000, Croatia
ERO SA OVOGA SVIJETA – ŽELJKO NINČIĆ Ljetno kino Slavica, Dubrovnik 1. kolovoza 2026. 21:00Ovoga ljeta na jednoj od najljepših terasa Jadrana gostuje hit monokomedija „Ero sa ovoga svijeta“.Autor i glumac najgledanije predstave „Sarajevska Audicija“, Željko Ninčić, donosi večer vrhunskog humora uz legendarne likove Marinka Ćutuka i Veselog – „Primi me“.Publiku očekuju dobro poznate replike, nove zgode iz suvremenog života i više od sat vremena iskrenog smijeha pod zvjezdanim nebom Dubrovnika. Ulaznice:https://www.eventim.hr/…/ero-sa-ovoga-svijeta-zeljko…/ BROJ MJESTA OGRANIČEN – ulaznice preko Eventim i pred predstavuVidimo se u Ljetnom kinu Slavica!

MIACH & PEKI / Dupli koncert
2026-08-01 21:00 - 23:30 | Park Orsula, Magistralni put 2, Dubrovnik, 20 000, Croatia
Večer aktualne domaće scene na Orsuli donose izvođači koji oblikuju zvuk nove generacije Miach & Peki
Miach se na sceni pojavila 2021. godine i brzo se profilirala kao jedno od vodećih imena nove generacije domaće pop scene. Kroz spoj R&B, pop i trap zvuka, te prepoznatljiv glazbeni i vizualni identitet, privukla je široku publiku. Iza sebe ima zapažena izdanja, brojne nagrade i nominacije, kao i niz uspješnih singlova poput “NLO”, “Led”, “Tempo” i “Anđeo”, koji su ostvarili visoke pozicije na Billboard Croatia Songs i HR Top 40 ljestvicama. Velik interes publike potvrđuju i njezini rasprodani koncerti u Zagrebu.
Peki, pravog imena Josip Pekas, mladi je izvođač, autor i producent koji dolazi iz glazbene obitelji i ima formalno glazbeno obrazovanje. Iza sebe ima niz festivalskih nastupa i zapaženih suradnji, kao i izdanja poput EP-a “Druga strana lica”, zajedničkog EP-a “D33” s Bore Balboom te debitantskog albuma “Fortuna”. S pjesmama poput “Ganga i Rera” i “Mangio Pasta” ostvario je milijunske streamove i plasman na Billboard Croatia Songs ljestvici, dok je njegov prvi samostalni koncert u zagrebačkoj Tvornici kulture rasprodan unaprijed uz dodatni datum.

C. Goldoni: Ribarske svađe
2026-08-01 21:30 - 23:00, 2026-08-02 21:30 - 23:00, 2026-08-03 21:30 - 23:00, 2026-08-04 21:30 - 23:00, 2026-08-05 21:30 - 23:00 | Umjetnička škola Luke Sorkočevića, Strossmayerova 3, Dubrovnik, Croatia
Dubrovačke ljetne igre, Kazalište Marina Držića i Hrvatsko narodno kazalište u Zagrebu
C. Goldoni: RIBARSKE SVAĐE
—
Prijevod i adaptacija: Morana Čale
Redatelj: Krešimir Dolenčić
Scenograf: Stefano Katunar
Kostimografkinja: Željka Franulović
Skladatelji: Stanko Juzbašić
Savjetnik i suradnik za glazbu Dubrovnika i Dalmacije: Vicko Dragojević
Oblikovatelj svjetla: Marko Mijatović
Asistentica redatelja: Roza Jurić
Asistentica scenografa: Marta Dolenčić
Asistentica kostimografkinje: Ana Roko
Jezični savjetnik: Maro Martinović
Operater zvuka: Marin Lucianović
Inspicijentica: Anita Bubalo
—
Patrun Tonko, vlasnik ribarice: Joško Ševo
Gospođa Pavle, žena patruna Tonka: Ksenija Prohaska
Luce, djevojčica, sestra patruna Tonka: Nika Lasić
Đivo, mladi ribar: Bojan Beribaka
Baldo, mladić, brat patruna Tonka: Nikola Radoš
Patrun Nikša: Borko Perić
Gospođa Made, žena patruna Nikše: Angela Bulum
Ore, djevojčica, sestra gospođe Made: Nika Matušić
Franica, druga djevojčica, sestra gospođe Made: Nikolina Prkačin
Gospar Vice, ribar: Boris Matić
Duje, barkariol: Stipe Radoja
Šiško, zamjenik kacelara Kaznenog suda: Marjan Nejašmić Banić
Zdur, glasnik Kaznenog suda: Branimir Vidić Flika
Vlaho/Kanjac: Maro Drobnić
Mol: Luka Bokić
Fra Božo: Božo Petric
Članovi Gradske glazbe Dubrovnik
—
Dramski program 77. Dubrovačkih ljetnih igara iznimno je sadržajan i šarolik, a festivalskoj će publici donijeti i omiljene reprizne naslove. I ovog će ljeta igrati kultne Goldonijeve Ribarske svađe – koprodukcija Dubrovačkih ljetnih igara, Kazališta Marina Držića i Hrvatskog narodnog kazališta u Zagrebu, u prijevodu i adaptaciji Morane Čale na dubrovački govor, koju je redatelj Krešimir Dolenčić postavio u park Umjetničke škole. Kultni naslov u kojem naglasak postavljamo na socijalni kontekst koji oblikuje ženski identitet. Davnih godina kultne 𝐑𝐢𝐛𝐚𝐫𝐬𝐤𝐞 𝐬𝐯𝐚đ𝐞 igrale su na različitim ambijentalnim lokacijama. Iako je radnja smještena u precizan povijesni kontekst u fokusu su svakodnevni životi i ljubavni odnosi ribara i njihovih žena, ispunjeni ljubomorom, tračevima i prepirkama. Goldoni kroz duhovite dijaloge i temperamentne svađe vjerno prikazuje mentalitet i strasti običnih ljudi.
—
Ribarske svađe na ribarski brudet. A što sve ide u taj brudet? Mediteranski temperament i grandezza, potreban i nepotreban ponos i čestitost, ljubav topla i ljubomora vruća, slon koji se učini od buhe, mali puk, plemenite misli i bulikan laprdanja, talijanska glazba riječi, ma sa gestom od Frančeza i plaštom od dubrovačkog govora, ženske muhe i muška magnovenja, pa onda našijenci (jer smo svi neki našijenci koji smo prvi red do Sredozemnog mora), Dubrovčani i njima slični, sve do Splita. Sve to ide uz pulentu od múke. A povrh svega i za sve vas i nas, hoće nam se veselja, ljudi dobre volje, mira i blagoslova, smijeha i ljubavi. Pa što ćeš više za učinit dubrovačku večer za od gusta! Stav’te pamet na komediju!
Redatelj Krešimir Dolenčić

Matej Mijalić, violina | Marin Maras, violina | Marko Genero, viola | Vid Veljak, violončelo
2026-08-02 21:30 - 23:00 | Knežev dvor, Pred Dvorom 1, Dubrovnik, 20000, Croatia
Matej Mijalić, violina
Marin Maras, violina
Marko Genero, viola
Vid Veljak, violončelo
—
Koncert četvorice mladih, izuzetno talentiranih umjetnika koji će nastupiti u Dvoru: violinisti Matej Mijalić i Marin Maras, violist Marko Genero te violončelist Vid Veljak, donijet će festivalskoj publici suvremeni pristup klasičnom repertoaru i svježinu mladih interpretacija.
—
PROGRAM:
Wolfgang Amadeus Mozart: Adagio i fuga u c-molu, za gudački kvartet, K. 546
György Ligeti: Balada i ples
Marin Maras, violina i Marko Genero, viola
Anton Webern: Langsamer Satz, za gudački kvartet
Georg Friedrich Händel/Johan Halvorsen: Passacaglia
Matej Mijalić, violina i Vid Veljak, violončelo
Edvard Grieg: Gudački kvartet u g-molu, op. 27
Un poco andante ‒ Allegro molto ed agitato
Romanze: Andantino ‒ Allegro agitato
Intermezzo: Allegro molto marcato ‒ Più vivo e scherzando
Finale: Lento ‒ Presto al Saltarello

RADIONICA ZA DJECU / Ples na svili / Ivan Šeparović
2026-08-03 19:00 - 21:00 | Gradski park Korčula
Besplatna radionica za djecu održat će se od 19:00 u Gradskom parku Korčula.
Što su akrobacije/ples na svili?Ples na svili ili akrobacije na svili, tkanini je /su zračna akrobacija prvotno zastupljena u cirkusu. Zračna akrobacija zato što se odvija u zraku koristeći samo dvije trake materijala da bi se u zraku i održali. Cijela figura se sastoji od pripreme i pozicije ili slobodnog pada, a potrebno je tražiti točke o koje je moguće oduprijeti se, ili se u protivnom pada.

KAZALIŠNA PREDSTAVA ZA ODRASLE /"Bez privatnog, molim" @ Korčula
2026-08-03 21:00 - 22:30 | Centar za kulturu Korčula, Obala korčulanskih brodograditelja bb, Korčula, Dubrovačko-neretvanska, 20260, Croatia
Praizvedba teksta Antonele Tošić „Bez privatnog, molim“ u režiji Paola Tišljarića donosi susret četiri žene okupljene oko čitateljskog kluba, gdje knjige postaju poticaj za razmjenu osobnih priča, ispovijesti i skrivenih emocija. Na sceni se, između redaka romana i gutljaja čaja, raspliću svakodnevne dileme, tajne i priznanja koja otkrivaju koliko je svaka od njih istodobno snažna i ranjiva. Žanrovski smještena između kriminalističke komedije i kabareta, ona kombinira britak humor, glazbene elemente i dinamičnu scensku igru. Na površini lagana i razigrana, predstava postupno otvara dublje slojeve pitanja identiteta, međuljudskih odnosa i potrebe za bliskošću. Konceptualno i idejno oslanjajući se na legendarne predstave i filmove Boba Fossea otvaramo prostor prepoznavanja i tihog razmišljanja o vlastitim ulogama i izborima.
Predstava za odrasle
Sezona: 2025./2026.
Vlastita produkcija Gradskog kazališta Scena „Gorica“
Tekst: Antonela TošićRežija: Paolo TišljarićGlume:Karmen – Sandra LončarićKlara – Csilla Barath BastaićEna – Irena Tereza PrpićNataša – Mia KrajcarDjevojka s videa – Martina Stjepanović Meter
Koreografkinja: Tihana StrmečkiScenografkinja: Irena KraljićKostimografkinja: Ana Mikulić
Autor glazbe: Žarko DragojevićOblikovatelj svjetla: Paolo TišljarićVokalni pedagog: Iva MihelićAsistentica koreografkinje: Ivona Grubišić Pupić

HANNAH WANTS at Culture Club Revelin
2026-08-03 22:30 - 2026-08-04 04:00 | Culture Club Revelin, Svetog Dominika 3, Dubrovnik, 20 000, Croatia
Get ready Dubrovnik… one of the UK’s finest house selectors is landing inside the fortress
Hannah Wants / Bozzo / El Maar Culture Club Revelin 3rd August 2026 Doors open: 22:30
From bass-driven grooves to high-energy house, Hannah Wants brings her signature sound to one of the world’s most iconic club venues. Expect nothing but pure dancefloor energy all night long.Secure your spot and experience a night inside the legendary Revelin fortress
Tickets, reservations & info: www.clubrevelin.com
VIP reservations: DM or contact the club via web
#Revelin #Dubrovnik #HannahWants #HouseMusic #Clubbing

KONCERT KLASIČNE GLAZBE / ZAGREBAČKI KVARTET
2026-08-04 21:00 - 22:30 | Katedrala Sv. Marka, Korčula, Ulica Biskupije, Korčula, Dubrovačko-neretvanska, 20260, Croatia
Zagrebački kvartet je najstariji hrvatski komorni ansambl i jedan od najdugovječnijih gudačkih kvarteta u Europi. Osnovan je u Zagrebu 1919. godine, a prvi koncert održao je 25. travnja iste godine.
Neke zanimljivosti:
Djeluje neprekidno više od jednog stoljeća.Održao je tisuće koncerata na svim kontinentima i nastupao u brojnim svjetskim koncertnim dvoranama.Snimio je više od 60 albuma i nosača zvuka.Posebno je poznat po promicanju hrvatskih skladatelja uz standardni svjetski kvartetni repertoar (Haydn, Mozart, Beethoven, Brahms i drugi).Dobitnik je brojnih priznanja, uključujući Nagradu „Vladimir Nazor” za životno djelo.

Vlatko Stefanovski Trio @ Orsula
2026-08-04 21:00 - 23:30 | Park Orsula, Magistralni put 2, Dubrovnik, 20 000, Croatia
Na Orsulu nam ponovno dolazi Vlatko Stefanovski u formaciji Vlatko Stefanovski Trio, donoseći večer vrhunske glazbene izvedbe jednog od najcjenjenijih gitarista ovih prostora.
Kao osnivač kultne grupe Leb i Sol, ali i kroz bogatu solo karijeru, Stefanovski je izgradio prepoznatljiv autorski i izvođački izraz koji spaja etno motive, jazz, blues i rock u jedinstven glazbeni rukopis. Njegova virtuoznost i lakoća sviranja svrstavaju ga među najznačajnije gitariste regionalne scene.
U trio formaciji, uz basista Ivana Kukića i bubnjara Jana Stefanovskog, donosi dinamičan i suvremen koncertni zvuk, potvrđen i recentnim izdanjima poput albuma “Taftalidze Shuffle”. Njihovi nastupi odlikuju se preciznom izvedbom i izraženom međusobnom interakcijom na pozornici.
Tijekom karijere duge više desetljeća, Stefanovski je surađivao s brojnim istaknutim glazbenicima te nastupao na pozornicama diljem svijeta, uključujući i suradnje s velikim orkestrima. Njegov doprinos glazbi potvrđen je nizom priznanja, među kojima se ističe i nedavno dodijeljeni Porin za životno djelo, kao i brojna međunarodna priznanja za umjetnički rad.

Barokkanerne | Ragnhild Hemsing, violina
2026-08-04 21:30 - 23:00 | Knežev dvor, Pred Dvorom 1, Dubrovnik, 20000, Croatia
Barokkanerne
Kinga Ujszaszi, violina
Renata Kubala, violina
Mari Giske, viola
Gunnar Hauge, violončelo
Fredrik Blikeng, kontrabas
Gunnhild Tonder, čembalo
Jadran Duncumb, lutnja i umjetničko vodstvo
Ragnhild Hemsing, violina i Hardanger violina
—
Norveški barokni ansambl, sa sjedištem u Oslu, nastao je spajanjem Barokkanernea i Norveškog baroknog orkestra. Oba ansambla debitirala su krajem 1980-ih i od tada su vodeći ansambli rane glazbe u Norveškoj. Nastupali su na brojnim festivalima diljem Europe, a ove godine dolaze na Dubrovačke ljetne igre.
—
PROGRAM:
Norveška godišnja doba

Tradicionalna norveška: Lydarlått

Marin Marais: Preludij iz 3. čina opere Alcyone

Antonio Vivaldi: Koncert br. 1 u E-duru, op. 8, RV 269, Proljeće ‒ obrada za hardanger violinu i ansambl
Allegro
Largo e pianissimo sempre
Allegro pastorale
Antonio Vivaldi: Koncert br. 2 u g-molu, op. 8, RV 315, Ljeto ‒ obrada za hardanger violinu i ansambl
Allegro non molto
Adagio e piano ‒ Presto e forte
Presto
Johann Friedrich Fasch: Koncert za lutnju u d-molu, FWV L.d2
[…]
Andante
Un poco allegro
Antonio Vivaldi: Koncert br. 3 u F-duru, op. 8, RV 293, Jesen ‒ obrada za hardanger violinu i ansambl
Allegro
Adagio molto
Allegro
Marin Marais: Musettes, iz zbirke Pièces de viole, 4. knjiga
Antonio Vivaldi: Koncert br. 4 u f-molu, op. 8, RV 297, Zima ‒ obrada za hardanger violinu i ansambl
Allegro non molto
Largo
Allegro

THE SHAPESHIFTERS at CLUB REVELIN
2026-08-05 22:30 - 2026-08-06 04:00 | Culture Club Revelin, Svetog Dominika 3, Dubrovnik, 20 000, Croatia
HOUSE MUSIC ROYALTY ARRIVES IN DUBROVNIK
Get ready for an unforgettable night as The Shapeshifters take over Club Revelin!Known for global house anthems, infectious grooves, and electrifying DJ sets, The Shapeshifters will bring pure dancefloor energy inside one of Europe’s most iconic club venues.
Club Revelin, Dubrovnik 5th August 2026 Doors Open: 22:30h
Info, reservations & tickets: www.clubrevelin.com
Expect: House & disco classics High-energy beats all night A spectacular atmosphere inside Dubrovnik’s legendary medieval fortress club.
Gather your crew and prepare for a night of unforgettable music, dancing, and summer vibes on the Adriatic coast.
Tickets available now — don’t miss it!

#TheShapeshifters #ClubRevelin #DubrovnikNights #HouseMusic #CroatiaNightlife #Revelin #DanceAllNight

Otvorenje izložbe | Viktor Daldon: Svjetlo Sjevera
2026-08-06 21:00 - 22:00 | Palača Sponza, Dubrovnik, Stradun 2, Dubrovnik, Dubrovačko-neretvanska, 20000, Croatia
Viktor Daldon: Svjetlo Sjevera
Kustosica: Petra Golušić
—
Viktor Daldon je rođen 1972. godine u Dubrovniku, gdje završava srednju elektrotehničku školu. Upisuje 1995. Pedagoški fakultet u Rijeci (Odsjek likovne umjetnosti), a 1996. godine nastavlja studij na Akademiji likovne umjetnosti u Zagrebu. Diplomirao je u klasi Eugena Kokota 2001. godine i dobitnik je rektorove nagrade za slikarstvo iste godine. Djela mu se nalaze u privatnim i javnim zbirkama. Član je Hrvatskog društva likovnih umjetrnika. Radi u Umjetničkoj školi Luka Sorkočević u Dubrovniku. Izlagao je na brojnim skupnim i samostalnim izložbama u Hrvatskoj i inozemstvu.
—
Slika kao dokaz
U slikarstvu Viktora Daldona događa se hodanje po čistinama do kojih se dolazi ulaskom u zakrivene razine više-značenjskih nanosa boje i slojevitosti procesa. Naznačuje se ornametika, upisuju se riječi ili slovo, odaje se oku apstrahirana forma. Razni oblici se pojavljuju iz rada suptilnog i snažnog rječnika. Vidi se uslojavanje slike jednostavnim formama koje su uvijek završene u krajnjoj točki. Kretalje se događa. Slike su svjedoci prisutnosti. One su tragovi. Iskazuju opći proces.
Upisuje autor Black latter na praznu uprljanu površinu označenu minimalnim zapisom crnih traka koje se uprizoruje iz dubine djela. Otvara se prostor za bezgraničnim u slici. Od sadržaja se odustaje; polako i mudro. Ide se u opće zone da bi se sagledalo pojedinačno.
Rad Daldona prisutan je u apsolutu. On ima u sebi duboku fragilnost.
Umjetnik slika crvene slojeve slike po otiscima sobo-slikarskog ornamentalnog zapisa. Djelo je ulazak u duhovni inerijer gdje se sve odvija po zakonu svemira. Naizgledni nered nosi u sebi sve pravilnosti kretanja (po sebi) i mira. Autor u scene igre oblika i mirovanja kaosa, upisuje Aurora (latinski – zora, rimska božica svitanja, sestra Sunca i Mjeseca, izjednačena s grčkom božicom Eos.). Navodi vidljivo i teže vidljivo ime. Iskazuje se ideja polarne svjetlost koju potpisuje naziv boginje. Kod polarne svjetlosti raspršene su svijetle plohe nalik na osvijetljen oblak. Njega Daldon izriče u slici. U Gotic eye upisuje umjetnik velikim štampanim slovima naziv djela te bilježi crtama dva oka od kojih je jedno zatvoreno i drugo je otvoreno. U praznini slike se piše i predočava mišljeno. Gothic eye simbolizira uvid, svijest i povezanost s mističnim. Predstavlja sposobnost gledanja ispod površine.
U vizualnom pismu pohranjena je energična gesta i profinjeni oštroumni odnos prema harmoniji.
Svijet koji se pojavljuje u igri prikazivanja ne stoji kao odslik (Abbild) pored zbiljskog svijeta, već jest taj sam svijet u povišenoj istini njegova bitka. Pokazalo se da je ‘znak’ takav element temetike bitka. Dakako, na nekom se znaku, iako možda tek u nesigurnom određenju, sadržajni momenti mogu razdvojiti od formalnih, ali i sadržajna i formalna obilježja mogu sâma fungirati kao znakovi, pa se tako pokazuje da pojam znaka leži mnogo dublje.
‘Znak’ – definiran kao ‘ostali bitak’ (Hegel), kao ‘drugi bitak’ (Kierkegaard), kao ‘posrednik’ (Ch. Morris) ili kao ‘nepotpuni bitak’, kako mi ovdje želimo reći, kojega je modalni karakter određen kao ‘surealnost’ – taj znak, dakle, funkcionira u smislu sintaktičke (relacija prema drugim znakovima), semantičke (relacija prema značenjima) i pragmatičke (relacija prema čovjeku i njegovom društvu) odnosno komunikativne dimenzije. Estetički procesi, što u načelu pripadaju cjelokupnom horizontu ‘pravljenja’ u kojemu nastaju, postaju vidljivi i ocjenjuju se estetički predmeti, uključivši i umjetnička djela, mogu se svesti na ‘znakovne procese’, a estetika je teorija klase estetičkih znakova i proces iz kojih oni potječu.
Proces je Daldona jasan i istinit.
Cjelokupni rad se svodi u istraživanje istine bivstvovanja.
Osnovna ideja se čita unutar četiri ruba slike. Susretanje i suočavanje sa suvremenim svijetom ostvaruje se u djelu kao objektivizirani duh (Hegel). Riječ je, dakle, o prijelazu od znakovnog svijeta koji realnost ‘znači’ na znakovni svijet koji ‘jest’. Ono što nazivamo znakom shvaćamo danas kao trodimenzionalnu tvorevinu, kao tvorevinu sa tri stupnja slobode. Svaki znak može imat neko značenje; u tome se sastoji njegov semantički stupanj slobode. Svaki se znak može opet povezati s drugim znakovima i tvoriti nova znakovna obličja i nizove znakova; u tome se sastoji njegov sintaktički stupanj slobode; i napokon, svaki znak možemo promatrati u njegovom odnosu prema praksi, prema čovjeku; u tome leži njegov pragmatički, njegov komunikativni stupanj slobode. U slobodi izričaja umjetnik se giba beskrajima: svjetla, tajnovite magičnosti i metafizičke običnosti.
On slika slojeve koji metafizički kotinuiraju u dubinu slike i van njezinih okvira.
/…/ ujedno smo sastavni dio tog svijeta kojeg vidimo, nismo promatrači izvana. U njemu prebivamo. Naša je perspektiva iznutra. Daldon je pisac, filozof, istraživač itd. Proučava estetičku egzistenciju koja je vitalno i duhovno stanje čovjeka. Preispitivanja su jednostavna u srži. Umjetnik dolazi do supstancije koju razmatra u bitku.
Bilo da je rječ o oku koje nas gleda, slovima koje odaju misao, ornamentu koji se ukazuje ispod slojeva boje i dr.; uvijek je prisutna janoća uvida u mišljeno i zapisano. Ona se čita u cjelini avanture kojom se markira: neprestalnost kretanja po sebi i vječnost mira.
Oslobođen od svega suvišnog autor zalazi u područje onotologije. To je polarna svjetlost upisana duboko u sliku u kojoj su ulični grafiti bijelih zidova (bliskost s Cy Twombly), pokrenutost suptilnosti ornamenta, finoća oštroumnog uvida. Polarna svjetlos je za autora Art u koju se ulazi energično i mirno- misaono. Otvara se diskurs znakova koji su u skladu s ostalim. Proces je jasan i otvoren u esteričkom bitku do kraja.
Svijet slike stvara se u igri prikazivanja; u povišenoj istini.
Ide se od ontološke problematike i ulazi se u tematiku filozofije duha. Sadržajan je moment unutarnji govor, obilježen pokazivanjem slikarstva koje izrasta iz dubina. Autor polazi od individualnog da bi izrekao opće u slikarstvu koje razmatra upornim radom i potpunom predanošću. Svijet se pojavljuje u igri prikazivanja i on jest taj sâm svijet u istini njegova bitka.
Slike su otisci kretanja. Daldon proučava kretanje po sebi. Mudro ga mapira u slojevitost rada. Stvara se kartografija spontanosti i suptilnosti.
Slika je dokaz prisutnosti univerzalnog. Ona je zrcalo jednostavnog bivstvovanja.

Vječni San

Rodio na krilima nauvijek mladolike Svjetlosti,
Koja traga koprenu možebitnog
I kroči diljem Vremena
Tkajući bezbrojne vrste Bića.
Tajna je ostala nijema,
Značenje ovog hodočašća,
Beskrajna pustolovina postojanja
Čiji se juriš nebom
Rasplamsao u nepregledne kovitlace staza,
Nakon čega je znanje napokon sjevnulo iz mraka
U bezgraničnost ljudskog duha,
I u toj nejasno ocrtanoj zori
Ona šutke u magli nazire
Viziju Života i Ljubavi
Iznkilu iz verve bezdane.

Pretty Pink at Club Revelin
2026-08-06 22:30 - 2026-08-07 04:00 | Culture Club Revelin, Svetog Dominika 3, Dubrovnik, 20 000, Croatia
For the first time in Dubrovnik, Pretty Pink is taking over our main stage and taking you to unbelievable journey through sound and light.
Official lineup:> Pretty Pink> Bozzo> DANCElectric
> Sound & visuals by: PhiberOptic
> Info, tickets & reservations: www.clubrevelin.com> Pre-sale tickets at: https://www.clubrevelin.com/en/events/event-info…

S.Stone/H.Müller: Medeja
2026-08-07 21:30 - 23:00, 2026-08-08 21:30 - 23:00, 2026-08-09 21:30 - 23:00 | Lovrijenac, Ul. od Tabakarije 29, Dubrovnik, Dubrovačko-neretvanska, 20000, Croatia
Dubrovačke ljetne igre, Hrvatsko narodno kazalište u Varaždinu i Slovensko narodno gledališče Maribor
S.Stone/H.Müller: MEDEJA
—
Redatelj: Martin Kušej
Prijevod i dramaturgija: Vesna Đikanović
Prijevod (Heiner Müller : Medeja – materijal): Snježana Rodek
Scenografkinja: Annette Murschetz
Kostimografkinja: Ana Savić Gecan
Skladatelj: Aki Traar
Oblikovateljica svjetla: Vesna Kolarec
Autor video materijala: Tobias Jonas
Suradnica za scenografiju: Hana Ramujkić
Asistent redatelja: Herbert Stöger
Druga asistentica redatelja: Katarina Julija Pipan
Asistentica kostimografkinje: Tjaša Frumen
Lektorica hrvatskog jezika: Ines Carović
—
Ana (Medeja): Helena Minić Matanić
Luka (Jazon): Uliks Fehmiu
Klara: Julija Klavžar
Socijalna radnica/Pripovjedačica: Maša Žilavec
Kristijan: Vladimir Vlaškalić
Borut: Aleš Valič
Edi: Tvrtko Kolar
Leon: Jan Rendić
—
Jedan od najvažnijih ženskih likova prema tekstu Simone Stonea i Heinera Mullera postavlja veliki europski redatelj Martin Kušej. Preko Medejinih motiva Kušej želi propitivati okrutne mehanizme svijeta, Medejinu drugost, poziciju u socijalnom i političkom smislu, posebno u vremenu rastuće ksenofobije.
—
Medea je jedna od najenigmatičnijh i najkomplesknijih žena u dramskom univerzumu, o čiju su se monumentalnost razbijale mnoge interpretacije i podijeljeni osjećaji gledatelja. Brutalna je, ne ostavlja nikome, ni glumcima, ni publici prostora da se sakriju. Sirova je i pročišćujuća poput ritualnog čina. Izvan uzoraka racionalnog. Koliko god je pokušavali potisnuti, ona će ponovo izbiti na površinu. Kreće se kroz vrijeme od antike do naših dana, snagom svih onih žena koje još od tih davnih vremena sustiže uvijek isto isključenje iz zajednice, čiji sukob neizbježno mijenja živote svih.
Simon Stone svojom dvadeset prvo stoljetnom Medejom – briljantnom znanstvenicom Anom, kreira realan život u prepoznatljivom suvremenom kontekstu, uspješne karijere i obiteljskog okruženja, ono što bi moguće njihovi antički preci mogli predstavljati danas. No ispod kontura i površine suvremene priče silovito teku tokovi emocija i nasilja, gotovo primordijalnim uzorkom i ritmom, porivima koji egzistiraju u nama, gdje izranjaju sva esencijalna pitanja, stara koliko i čovjek sam. Njihov život koji pratimo na sceni izdiže suvremeni ljubavni trokut, jer ljubav je u srži svih nastojanja i ratova, na razinu arhetipa i njegove univerzalnosti sukoba, stvarajući materijal jake, brutalno ogoljene izvedbe koja neminovno ostavlja trag na duši.
Ana stupa u dvadeset prvo stoljetni svijet koji je već u plamenu, prepun zgarišta, napuštenosti i nasilja na kojem čovječanstvo radi. O tom svijetu prijeđenih granica, svjedoče Anini/Medejini iskoraci u Heiner Mullerove monologe u kojima je osuđenost na propadanje i smrt konstatacija kolektivnog iskustva. Ona odlazi iz takvog svijeta ostavljajući mu još jednom zgarište sa svim svojim dragocjenostima. Reagira na svijet koji kao takav brutalizira njezino iskustvo života, dislocira je i odstranjuje. Njezino iskustvo postaje dio univerzalnog pitanja o stanju čovjeka čiji je identitet nasiljem i pragmatičnošću pregažen, u kojem bi se svatko izložen sličnoj i dovoljnoj vrsti pritiska i provokacije mogao slično osjećati i ponašati. Stoga je ovo predstava i o empatiji, kada postanemo prekrhki, kad nam maska sklizne s lica i ne možemo više skrivati svoju bol, strah, bijes ili beznađe.
Vesna Đikanović

Loco Dice at Club Revelin!
2026-08-07 22:30 - 2026-08-08 04:00 | Culture Club Revelin, Svetog Dominika 3, Dubrovnik, 20 000, Croatia
Get ready for an unforgettable night as global techno icon Loco Dice takes over the legendary Culture Club Revelin.
Join us for a night of electronic music and dance until the early hours in the heart of Dubrovnik.
When? 07 August 2026Where? Culture Club Revelin
Doors Open: 22:30h
Secure your spot and experience a night to remember.
#LocoDice #ClubRevelin #DubrovnikNightlife #PartyNight

Fešta u Lovištu ("Dan adrenalina")/ Teatar bend
2026-08-08 20:00 - 2026-08-09 02:00 | Lovište, Pelješac, Lovište, Lovište, Dubrovačko-neretvanska, 20269, Croatia
Fešte u Dalmaciji su pravo srce ljeta, prava manifestacija života, veselja i tradicije. Spajaju zabavu, glazbu, ukusnu hranu i piće, te stvaraju nezaboravnu atmosferu. Osim koncerata i glazbenih nastupa, često se održavaju i tradicionalne igre i zabavne aktivnosti, poput potezanja konopa, lova na pršut ili utrka tovara.
Fešta nije samo događaj, već pravo iskustvo koje povezuje ljude, odražava kulturnu baštinu i običaje, i stvara posebne trenutke u životima svih koji sudjeluju. To je prilika da osjetite pravu, iskrenu gostoljubivost i zajedništvo koje čini ovaj kraj posebnim.

‘90s EURODANCE PARTY w/ MIRO & LIZA
2026-08-08 22:00 - 2026-08-09 04:00 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
’90s Eurodance Party w/ Miro & Liza Klub Lazareti Subota, 08.08.2026.
Pripremite se za večer punu nostalgije, plesnih hitova i najvećih eurodance himni devedesetih! Vraćamo vas ravno u eru neonskih svjetala, cassette traka, discmana i nezaboravnih dancefloor trenutaka!
Očekuju vas najveći hitovi izvođača kao što su:2 Unlimited • Snap! • Culture Beat • Corona • Ace of Base • La Bouche • Haddaway • Dr. Alban • Real McCoy • Captain Hollywood Project • Masterboy • DJ Bobo • E-Type • Whigfield • Scooter • Vengaboys • Maxx i mnogi drugi!
Za glazbenu selekciju i vrhunsku atmosferu zaduženi su: Miro & Liza
Okupi ekipu i pripremi se za party uz hitove koje svi znamo napamet!

’90s Eurodance Party w/ Miro & Liza Club Lazareti Saturday, 08.08.2026.Get ready for a night full of nostalgia, dance anthems, and the biggest Eurodance hits of the ‘90s! We’re taking you straight back to the era of neon lights, cassette tapes, discmans, and unforgettable dancefloor moments!
Expect legendary tracks from:2 Unlimited • Snap! • Culture Beat • Corona • Ace of Base • La Bouche • Haddaway • Dr. Alban • Real McCoy • Captain Hollywood Project • Masterboy • DJ Bobo • E-Type • Whigfield • Scooter • Vengaboys • Maxx and many more!
Music selection and party atmosphere by: Miro & Liza
Gather your crew and get ready to dance to the songs everyone still knows by heart!

90es eurodance party
2026-08-08 23:00 - 2026-08-09 04:00 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
90es eurodance party with Miro&Liza
08.08.2026. 23:00
Lazareti

MILICA PAVLOVIĆ NA BANJAMA
2026-08-08 23:00 - 2026-08-09 04:00 | Banje Beach, Ul. Frana Supila 10b, Dubrovnik, 20000, Croatia
MILICA PAVLOVIĆ NA BANJAMA
08.08.2026. u 23:00H
Ako postoji noć koju ovog ljeta ne smiješ propustiti – to je ova!
Milica Pavlović donosi energiju koja osvaja na prvi takt, hitove koji ne silaze s playlista i vrhunsku atmosferu koja će vas držati na nogama do jutra.
Kad Milica preuzme pozornicu, jedino što preostaje je prepustiti se i uživati!
Osiguraj svoje mjesto i pripremi se za još jednu nezaboravnu ljetnu noć na Banjama.
Uvjeti rezervacije: Regularni stol ( unutra i vanka ) – 1 bocaCentralni stol – 2 boce
Minimalan broj kupljenih karata za rezervaciju stola: 5
Broj za rezervacije: +385 95 3831 146 Mail: reservations@banjebeach.eu
Cijene karata: Pretprodaja: 30,00€ Na dan koncerta: 35,00€
Ulaznice su dostupne na stranicama Eventima i fizički u Banje Beach Clubu svakim danom od 10:00 do 24:00.
Ulaz u klub dozvoljen je osobama starijim od 18 godina.

MARKO KUTLIĆ / Veliki promotivni koncert uz specijalne goste
2026-08-09 21:00 - 23:30 | Park Orsula, Magistralni put 2, Dubrovnik, 20 000, Croatia
Nakon rasprodanog koncerta u zagrebačkoj Tvornici kulture, kojim je otvorio svoju aktualnu koncertnu turneju, Marko Kutlić ovog ljeta pridružit će nam se i na Orsuli.
U posljednjih nekoliko godina Marko Kutlić se profilirao kao jedno od prepoznatljivijih imena mlađe generacije domaće pop i rock scene. Pjesme poput “Kad god poželiš”, “Neotuđivo”, “U zagrljaju spašeni” i “Samo ljubav” donijele su mu široku publiku, radijsku prisutnost te niz nagrada i priznanja, dok ga koncerti sve više potvrđuju kao izvođača koji svoju kvalitetu i snagu vokala najbolje pokazuje uživo.
Koncert na Orsuli bit će jedan od istaknutih trenutaka njegove turneje “Moram dalje”, a dodatnu dimenziju večeri pružit će i posebni gosti Tony Cetinski i Lu Jakelić, s kojima će podijeliti dio koncertnog repertoara. Uz njih, postoji mogućnost da tijekom večeri publiku iznenadi još poneko poznato lice na pozornici!

Lutkarska predstava za djecu / Cvrčak i mrav @ Korčula
2026-08-10 20:00 - 21:00 | Centar za kulturu Korčula, Obala korčulanskih brodograditelja bb, Korčula, Dubrovačko-neretvanska, 20260, Croatia
„Cvrčak i mrav“ je poučna i zabavna lutkarska predstava namijenjena najmlađoj publici, djeci vrtićkog uzrasta i učenicima nižih razreda osnovne škole. Predstava je inspirirana poznatom Ezopovom basnom, prilagođenom suvremenom dječjem svijetu i načinu razmišljanja.
Radnja prati nestašnog Cvrčka koji sanja o brzoj slavi i nastupu na Buba talent showu. Umjesto učenja i vježbanja, dane provodi pjevajući po livadi i maštajući o uspjehu bez truda. Druge bube upozoravaju ga da bez rada i discipline nema pravog uspjeha, no Cvrčak je tvrdoglav i samodopadan te ne razmišlja o tome da se zima neumitno približava.
Kroz razigranu scensku igru, glazbu i lutke, djeca na zabavan i razumljiv način uče o važnosti marljivosti, strpljenja, odgovornosti i planiranja. Predstava prenosi jasnu poruku da se snovi ostvaruju uz trud, a ne preko noći.
Predstavu izvode mladi akademski glumci i lutkari Ana Dora Bajto i Lorenco Tolić. Autorica teksta i redateljica je Marina Kostelac, dok je pomoćnu režiju te vođenje tona i svjetla potpisao Max Kostelac. Glazbu je skladao Mate Matišić, a scenografiju i lutke osmislila je Vesna Balabanić.
Trajanje predstave je oko 35 minuta, prilagođeno koncentraciji djece, uz dinamičan ritam i jasnu narativnu strukturu.

Studentski teatar Lero | Sjećanje na ljubičaste kiše
2026-08-10 21:00 - 22:00 | Teatar Lero, Frana Supila 8, Dubrovnik, Dubrovačko-neretvanska, 20000, Croatia
Studentski teatar Lero
Sjećanje na ljubičaste kiše
—
Režija i dramatizacija: Davor Mojaš
Kostimografija: Dubravka Lošić
Autor glazbe: Petar Obradović
Scenografija: Mato Brnjić
Oblikovatelj svjetla: Antonio Ljubojević
Svjetlo i ton: Melko Dragojević
Rekvizita: Lerov (pro)fundus
Fotografija: Željko Tutnjević
Video: Rela Petric
Produkcija i organizacija: Ksenija Medović
Grafički dizajn: Nora Mojaš
—
Igraju: Jasna Held, Ksenija Medović, Zvončica Šimić, Barbara Damić Medi, Dubravka Mrvelj, Zrinka Udženija
Glas: Nike Nagy
—
Predstava Sjećanje na ljubičaste kiše preuzima naslov pjesme Luka Paljetka i teatarska je posveta i spomen velikom pjesniku koji je često bio dijelom Lerovih repertoarnih ogleda i izazova. Izborom i raznog drugog pjesničkog, dramskog i proznog štiva u prepoznatljivoj Lerovskoj scenskoj poetici, složen je mozaik prizora i dijaloga koji propituju životne kronologije, iluzije, ljubavi i snove, i inspirativni su zrcalni odraz sjetnog dubrovačkog spomenarija. Onog baštinskog upisanog u duše Grada i onog suvremenog koji nas zatiče svakim novim jutrom skrivenim u ruži vjetrova. Sjećanje na ljubičaste kiše moguće je i uzaludno, ali i poticajno propitivanje ženskih usuda, snova i nezaborava ucrtanih kao uzdah u njihove životne razbrajalice. Sjećanja se ne mogu zaboraviti, ona su ovdje elegični povod i izgovor empatijskoj igri i teatarskom zagovoru. Igri koja ne sluti posljedice, jer „samo će ljubičaste kiše i dalje pjevat / a ona će se počet pomalo razumijevat.“
Neki elementi predstave: fragmenti proznih, dramskih i drugih zapisa: Luko Paljetak, Ljubičaste kiše (1973.), Ruže (2023.) / Sławomir Mrożek, Udovice / Davor Mojaš, Pisma ne o bosiljku, Prašine / Jack Kerouac, Meksička osamljenost / Un amore grande / Muza Pavlova, Vesela skleroza / Mlad užežen u ljubavi (Milovan Tatarin, Erotska začinka iz 17. stoljeća)
„Padaju ljubičaste kiše i to su oči / svih onih lijepih žena koje se sad na nebu / pretvaraju u sumrak pretvaraju u jesen, / a zemlja još je topla i zvijezde po njoj grebu / noktima i po moru po kojemu se toči / ta krv u kojoj plivam zajedno s voćem stresen…“ (L. Paljetak, Ljubičaste kiše)
„Obuzme me neko sentimentalno raspoloženje. Valjda zato što živim ozbiljno.“ (D. Mojaš)
„Ako odem gotovo je s odlaskom / Ako spavam opuštanje je opasno / Opuštanje čvrsto sklapa moje vjeđe / Ako ništa ne činim ništa mi se i ne događa…“(J. Kerouac)
„Uto poče dan svitati, / ńih obiju volja hitati, / rvaše se još u dzoru, / ko bi jači osta goru, / paka kako bolje svanu, / svak otide na svoju stranu,“ (Mlad užežen u ljubavi)
